CELEX: 62009CA0453
Language: el
Date: 2011-05-15 00:00:00
Title: Υπόθεση C-453/09: Απόφαση του Δικαστηρίου (έβδομο τμήμα) της 12ης Μαΐου 2011 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας (Παράβαση κράτους μέλους — Φόρος προστιθεμένης αξίας — Οδηγία 2006/112/ΕΚ — Εφαρμογή μειωμένου συντελεστή — Ζώντα ζώα τα οποία προορίζονται κανονικά για την παρασκευή τροφίμων για κατανάλωση από ανθρώπους ή από ζώα — Παραδόσεις, εισαγωγές και αποκτήσεις ορισμένων ζώντων ζώων, ιδίως αλόγων)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/9
            
         Απόφαση του Δικαστηρίου (έβδομο τμήμα) της 12ης Μαΐου 2011 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
   (Υπόθεση C-453/09) (1)
   
   (Παράβαση κράτους μέλους - Φόρος προστιθεμένης αξίας - Οδηγία 2006/112/ΕΚ - Εφαρμογή μειωμένου συντελεστή - Ζώντα ζώα τα οποία προορίζονται κανονικά για την παρασκευή τροφίμων για κατανάλωση από ανθρώπους ή από ζώα - Παραδόσεις, εισαγωγές και αποκτήσεις ορισμένων ζώντων ζώων, ιδίως αλόγων)
   2011/C 204/16
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Δ. Τριανταφύλλου και B.-R. Killmann)
   
      Καθής: Ομοσπονδιακή Δημοκρατία της Γερμανίας (εκπρόσωποι: J. Möller και C. Blaschke)
   
      Παρεμβαίνοντες υπέρ της καθής: Γαλλική Δημοκρατία (εκπρόσωποι: G. de Bergues και B. Beaupère-Manokha), Βασίλειο των Κάτω Χωρών (εκπρόσωποι: C. M. Wissels και M. Noort)
   
      Αντικείμενο
   
   Παράβαση κράτους μέλους — Παράβαση των άρθρων 96 και 98, σε συνδυασμό με το παράρτημα III, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Μειωμένος συντελεστής — Παράδοση, εισαγωγή και απόκτηση ορισμένων ζώντων ζώων (ιδίως αλόγων) τα οποία δεν προορίζονται για την παρασκευή ή την παραγωγή τροφίμων για κατανάλωση από ανθρώπους ή από ζώα
   
      Διατακτικό
   
   Το Δικαστήριο αποφασίζει:
   
               1)
            
            
               Η Ομοσπονδιακή Δημοκρατία της Γερμανίας, εφαρμόζοντας μειωμένο συντελεστή φόρου προστιθεμένης αξίας στο σύνολο των παραδόσεων, εισαγωγών και ενδοκοινοτικών αποκτήσεων αλόγων, παρέβη τις υποχρεώσεις που υπέχει από τα άρθρα 96 και 98 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, σε συνδυασμό με το παράρτημα III της οδηγίας αυτής.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
               3)
            
            
               Η Γαλλική Δημοκρατία και το Βασίλειο των Κάτω Χωρών φέρουν τα δικαστικά έξοδά τους.
            
         
      (1)  ΕΕ C 24 της 30.1.2010.